b'\n_START_ARTICLE_\nAcres flagg\n_START_PARAGRAPH_\nAcres flagg er skr\xc3\xa5delt i gult over gr\xc3\xb8nt og har en r\xc3\xb8d stjerne i \xc3\xb8vre hj\xc3\xb8rne ved stangen. Flagget ble vedtatt 15. mars 1921, da som territoriet Acres flagg, og ble igjen vedtatt som delstatens Acres flagg 1. mars 1963, \xc3\xa5ret etter at Acre fikk status som medlem av f\xc3\xb8derasjonen._NEWLINE_Flagget er i fargene til Brasils flagg. Den r\xc3\xb8de stjernen st\xc3\xa5r som minne over de som arbeidet for Acres tilslutningen til Brasil. Gult st\xc3\xa5r for fred, mens gr\xc3\xb8nt st\xc3\xa5r for h\xc3\xa5p._NEWLINE_Flaggets historie g\xc3\xa5r tilbake til tiden da Acre tilh\xc3\xb8rte Bolivia. I 1899-1900 tok en ekspedisjonsstyrke under ledelse av Luiz Galvez Rodrigues de Arias kontroll over omr\xc3\xa5det og heiste et flagg i Brasils farger, skr\xc3\xa5delt gr\xc3\xb8nt over gult og med en r\xc3\xb8d frihetsstjerne. Dette var flagget som fra 15. juli 1899 ble benyttet for Republikken Acre. Stjernen sto da som et symbol for republikkens selvstendighet. Denne ble kortvarig, men i 1902 ble det samme flagget igjen heist da omr\xc3\xa5det p\xc3\xa5 nytt ble erkl\xc3\xa6rt selvstendig. Etter et \xc3\xa5rs tid m\xc3\xa5tte flagget vike for Brasils. Omr\xc3\xa5det ble innlemmet i Brasil som territorium 25. februar 1904.'